
	ΚΑ΄ ΣΕΜΙΝΑΡΙΟ

ΑΡΧΑΙΑΣ ΚΥΠΡΙΑΚΗΣ ΓΡΑΜΜΑΤΕΙΑΣ

Η ΑΡΧΑΙΑ ΚΥΠΡΙΑΚΗ ΓΡΑΜΜΑΤΕΙΑ
 ΑΝΑ ΤΟΥΣ ΑΙΩΝΕΣ

στο Σπίτι της Κύπρου

Η Φιλοσοφική Σχολή του Εθνικού και Καποδιστριακού Πανεπιστημίου Αθηνών (Ε.Κ.Π.Α.) και το Σπίτι της Κύπρου διοργανώνουν, την Τρίτη 9 Μαΐου 2017, ώρα 9.45 - 14.00 και 18.00 - 20.30, στο Σπίτι της Κύπρου, Ξενοφώντος 2Α Σύνταγμα, το ΚΑ΄ ΣΕΜΙΝΑΡΙΟ ΑΡΧΑΙΑΣ ΚΥΠΡΙΑΚΗΣ ΓΡΑΜΜΑΤΕΙΑΣ με θέμα Η ΑΡΧΑΙΑ ΚΥΠΡΙΑΚΗ ΓΡΑΜΜΑΤΕΙΑ ΑΝΑ ΤΟΥΣ ΑΙΩΝΕΣ.
Θα προσφωνήσει η Μορφωτικός Σύμβουλος κ. Μαρία Παναγίδου. Χαιρετισμό θα απευθύνουν ο Υπουργός Παιδείας και Πολιτισμού, Δρ Κώστας Καδής, ο Α΄ Αναπληρωτής Πρύτανη, Ε.Κ.Π.Α., κ. Ναπολέων Μαραβέγιας, η Κοσμήτωρ της Φιλοσοφικής Σχολής, Ε.Κ.Π.Α., κ. Ελένη Καραμαλέγκου, ο Αναπλ. Καθηγητής Γλωσσολογίας, Ε.Κ.Π.Α, εκ μέρους της Επιτροπής του Πανεπιστημίου Αθηνών για την Κύπρο, κ. Παναγιώτης Κοντός, η Υπεύθυνη Ελληνικών Προγραμμάτων και Δημοσίων Σχέσεων του Ιδρύματος Α. Γ. Λεβέντη, κ. Μυρτώ Χατζάκη. Χαιρετισμός και κήρυξη έναρξης εργασιών του Σεμιναρίου από τον Πρέσβη της Κυπριακής Δημοκρατίας κ. Κυριάκο Κενεβέζο.
Στο ΚΑ΄ Σεμινάριο Αρχαίας Κυπριακής Γραμματείας συμμετέχουν:

Στην Α΄ Συνεδρία με Πρόεδρο τον Παναγιώτη Κοντό, ο Ανδρέας Ι. Βοσκός (Ομότ. Καθηγητής Αρχαίας Ελληνικής Φιλολογίας, Ε.Κ.Π.Α.) και οι φοιτητές/-τριες Ε.Κ.Π.Α.: Γαβριήλ Μπομπέτσης, Ευθυμία Σωτηροπούλου, Ιωάννα Φυσέκη, Γεώργιος Αθανασιάδης, Αντώνιος Σταμίρης, Γιάννης Ρήγας, Ξένια Παθιάκη, Ευγενία-Δανάη Γλαντζή, Μαρία-Ελευθερία Κοσμή και Αναστάσιος Κωλέτσης. 
Στη Β΄ Συνεδρία  με Πρόεδρο τη Γραμματική Κάρλα, η Αικατερίνη-Νίνα Καρβούνη (Λέκτωρ Αρχαίας Ελληνικής Φιλολογίας, Ε.Κ.Π.Α.), και οι φοιτητές/-τριες Ε.Κ.Π.Α.: Στέφανος Αλιφιεράκης, Πολύμνια Αγγελοπούλου, Δέσποινα-Ραφαηλία Καραθανασιάδη, Μαρία-Αμαλία Καψάλη, Άρτεμις Χαρδούβελη, Μαρία Κοτταρίδη, Άννα Πανοπούλου, Μαρία Παραστατίδου, Μαριαλένη Τσουβελεκίδη,  Μελίνα Ηλιοπούλου, Αναστασία Πετροπούλου, Αχιλλέας Παναγιωτάκης, Χρήστος Πουλόπουλος, και ο Ευθύμιος Μασούρας (Υποψήφιος Διδάκτορας Λατινικής Φιλολογίας, Ε.Κ.Π.Α).
Στην Γ΄ Συνεδρία με Πρόεδρο τον Ανδρέα Ι. Βοσκό,  συμμετέχουν οι Δημήτριος Σταμάτης, (Λέκτωρ Αρχαίας Ελληνικής Φιλολογίας, Ε.Κ.Π.Α.), Ιωάννης Γ. Καλογεράκος (Αναπλ. καθηγητής Αρχαίας Ελληνικής Φιλοσοφίας, Ε.Κ.Π.Α.), Άννα Ποταμίτη (Ε.ΔΙ.Π., Πανεπιστήμιο Πατρών), Αθηνά Παπαχρυσοστόμου (Επίκουρη καθηγήτρια Αρχαίας Ελληνικής Φιλολογίας, Πανεπιστήμιο Πατρών), Δρ Ειρήνη Ροδοσθένους (Επιθεωρήτρια Μέσης Εκπαίδευσης Κύπρου, Υπεύθυνη Αρχαίων Ελληνικών) και Γραμματική Κάρλα (Επίκουρη Καθηγήτρια Αρχαίας Ελληνικής Φιλολογίας, Ε.Κ.Π.Α.). 
Θα ακολουθήσει σύντομη παρουσίαση του μυθιστορήματος Ναϊρί της Χαράς Κοσεγιάν, από τον Ανδρέα Ι. Βοσκό και ανάγνωση αποσπασμάτων από την ηθοποιό Μαρία Καστάνη / Τραγούδι «Ναϊρί» (στίχοι και μουσική: Βαγγέλης Γιαννάκης, παίζει στο πιάνο και ερμηνεύει ο Μάριος Παπούλιας) / Σύντομη Αντιφώνηση από τη συγγραφέα.
Το Σεμινάριο θα ολοκληρωθεί με σύντομο Μουσικό Πρόγραμμα από την τετράφωνη μικτή Χορωδία του Τμήματος Μουσικών Σπουδών του Πανεπιστημίου Αθηνών, υπό τη Διεύθυνση του καθηγητή Νίκου Μαλιάρα (στο πιάνο ο Σάββας Ρακιντζάκης).

